আমাদের প্রিয় বাংলাদেশ একটি স্বাধীন সার্বভৌম দেশ। ১৯৭১ সালে মহান মুক্তিযুদ্ধের মাধ্যমে আমরা অর্জন করেছি কাক্সিক্ষত এই স্বাধীনতা। এক সাগর রক্তের বিনিময়ে আমরা অর্জন করেছি একটি স্বাধীন পতাকা। আয়তনে ছোট হলেও বাংলাদেশ পৃথিবীর বুকে একটি অত্যন্ত গুরুত্বপূর্ণ দেশ। এদেশ পৃথিবীর সবচেয়ে ঘনবসতির দেশ। স্বাভাবিক ভাবেই এদেশে রয়েছে ভোগ্য পণ্যসহ নিত্যপ্রয়োজনীয় পণ্যের বিশাল এক বাজার। ভৌগোলিকভাবে কৌশলগত অবস্থান বাংলাদেশকে করেছে আরো বেশি গুরুত্বপূর্ণ। প্রাকৃতিক এবং পরিবেশগতভাবে এদেশের ভূমি কৃষিকাজের জন্য খুবই উপযোগী। অসংখ্য নদ-নদী এবং হাওর-লেকে সমৃদ্ধ এই বাংলাদেশ মৎস্য সম্পদের বিরাট এক আঁধার। বাংলাদেশের বিশাল উপকূলজুড়ে বঙ্গোপসাগরের অবস্থান বাংলাদেশের অর্থনৈতিক গুরুত্বকে বহুগুণ বাড়িয়ে দিয়েছে। কর্ণফুলী নদী এবং বঙ্গোপসাগরের মোহনায় অবস্থিত চট্টগ্রাম বন্দর অর্থনৈতিক উন্নয়নের অবারিত এক সুযোগ সৃষ্টি করে চলেছে। বাংলাদেশের সামনে রয়েছে ব্লু-ইকোনমিতে এগিয়ে যাবার বিরাট এক হাতছানি। এদেশের মাটির নিচে লুকিয়ে আছে তেল, গ্যাস এবং কয়লাসহ অতি প্রয়োজনীয় এবং মূল্যবান খনিজ পদার্থের বিশাল এক সমাহার। প্রকৃতির দান সুন্দরবন বাংলাদেশকে বিশ^ মানচিত্রে আলাদা একটি পরিচিতি দান করেছে। কক্সবাজারের সমুদ্র সৈকতসহ অসংখ্য প্রাকৃতিক সৌন্দর্য সম্বলিত স্থান এদেশের পর্যটন খাতকে অত্যন্ত সমৃদ্ধ করেছে। সব মিলিয়ে আমার প্রিয় বাংলাদেশ যেন অফুরন্ত সম্ভারনার এক জনপদ। এই সম্ভাবনাকে যথাযথভাবে কাজে লাগিয়ে আমরা এগিয়ে যেতে চাই আরো বহুদূর।